**CONTRACT DE PRESTARI SERVICII**

nr. \_\_\_\_\_\_\_\_\_ / \_\_\_\_\_\_\_\_\_\_\_\_\_

**Servicii de dirigentie de santier pentru executia lucrarilor – Constructie modulara pentru Scoala Gimnaziala “I.A. Bassarabescu”**

***Preambul***

În temeiul prevederilor Legii nr. 98/2016 privind achizitiile publice, cu modificarile si completarile ulterioare, s-a încheiat prezentul contract de prestari servicii, între:

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin **dl. Politeanu Mihai-Laurentiu**, Primar, in calitate de **ACHIZITOR**, pe de o parte

**şi**

**S.C. ……………….,** cu sediul in ..........str........nr....., numar telefon/fax: …………/……………., număr de înmatriculare la Oficiul Registrului Comertului ………….., cod fiscal …….., cont ………………….. deschis la …………………., reprezentata prin ……………………………..,

în calitate de **prestator**,

***2. Definiţii***

**2.1** - In prezentul contract următorii termeni vor fi interpretaţi astfel:

a. ***contract*** *-* reprezintă prezentul contract şi toate Anexele sale.

b. ***achizitor ş****i* ***prestator*** *-* părţile contractante, aşa cum sunt acestea numite în prezentul  
contract;

c**. *preţul contractului***- preţul plătibil prestatorului de către achizitor, în baza contractului,  
pentru îndeplinirea integrală şi corespunzătoare a tuturor obligaţiilor asumate prin contract;

d. ***servicii*** *-* activităţi a căror prestare fac obiect al contractului;

e. ***produse*** *-* echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f. ***forţa majoră*** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enuntiativă.

Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g*. zi* - zi calendaristică; *an -* 365 de zile.

**3. *Interpretare***

1. In prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.
2. Termenul "zi"sau "zile" sau orice referire la zile reprezintă zile calendaristice dacă nu se specifică in mod diferit.

***Clauze obligatorii***

**4. *Obiectul principal al contractului***

4.1 - Prestatorul se obligă să presteze **Servicii de dirigentie de santier pentru executia lucrarilor – Constructie modulara pentru Scoala Gimnaziala “I.A. Bassarabescu”,** in conformitate cu obligaţiile asumate prin prezentul contract si cu cerintele Caietului de sarcini.

4.2 - Achizitorul se obligă să plătească preţul convenit în prezentul contract pentru serviciile prestate.

**5. *Preţul contractului***

5.1. - Achizitorul se obligă să plătească prestatorului preţul convenit pentru îndeplinirea

contractului de servicii, in termenul prevazut in contract.

5.2. - Preţul convenit pentru îndeplinirea contractului, respectiv preţul serviciilor prestate conform art. 9, plătibil prestatorului de către achizitor, este de ………. lei fara TVA.

**6. *Durata contractului***

6.1 - Contractul produce efecte de la data inregistrarii la autoritatea contractanta, dupa semnarea acestuia de catre ambele parti si constituirea garantiei de buna executie, pana la data efectuarii receptiei finale, fara obiectiuni a lucrarilor executate, incluzand perioada de garantie a lucrarilor.

6.2 - Termenul de prestare a serviciilor de dirigentie de santier se coreleaza cu cel de executie a contractului de lucrari pentru care se achizitioneaza aceste servicii (60 zile), astfel incat prestatorul sa-si poata indeplini obligatiile asumate si in perioada de pregatire a investitiei.

6.3 – In eventualitatea prelungirii contractului de execuţie a lucrarilor, contractul privind prestarea serviciilor de dirigenţie de şantier se va prelungi automat fără ca prestatorul de servicii să poată solicita plăţi suplimentare.

**7. *Executarea contractului***

7.1 – Executarea contractului începe dupa primirea ordinului de incepere din partea achizitorului care va fi coroborata cu ordinul de incepere a lucrarilor de executie a obiectivului, astfel incat prestatorul sa-si poata indeplini obligatiile asumate si in perioada pregatire a investitiei.

**8. *Documentele contractului***

8.1 - Documentele contractului sunt:

a) caietul de sarcini

b) propunerea tehnico-financiara

c) garantia de buna executie;

d) acte aditionale, daca exista

**9. *Obligaţiile principale ale prestatorului***

9.1- (1)-Prestatorul se obligă să presteze serviciile care fac obiectul prezentul contract în

perioada/perioadele convenite şi în conformitate cu prevederile caietului de sarcini si obligaţiile asumate prin propunerea tehnica, anexa la contract.

(2) – In cazul in care, pe parcursul derularii contractului, se constata ca anumite elemente ale propunerii tehnice sunt inferioare sau nu corespund cerintelor prevazute in caietul de sarcini, prevaleaza prevederile caietului de sarcini.

(3) - Prestatorul îşi va desfăşura activitatea ca reprezentant al beneficiarului în relaţiile cu antreprenorul, furnizorii, prestatorii de servicii, Inspectoratul de Stat în Construcţii şi alte autorităţi implicate în avizarea lucrărilor de execuţie. Activitatea prestatorului va fi condusă de următoarele principii: profesionalism, fidelitate, imparţialitate atât faţă de beneficiar, cât şi faţă de antreprenor, furnizori şi proiectant si respectarea legii.

(4) Serviciile de dirigenţie de şantier care trebuie prestate cu personal specializat, cuprind:

a) asistenţă tehnică pentru beneficiar legată de managementul contractului de execuţie lucrări;

b) monitorizarea şi supervizarea execuţiei lucrărilor şi urmărirea realizării acestora în conformitate cu prevederile contractuale şi legislaţia în vigoare la data implementării, în domeniul construcţii;

(5) - Prestatorul are următoarele obligatii principale:

a) emite ordine administrative către antreprenor; emite ordinul administrativ de începere;

b) verifică, acceptă sau respinge programul de execuţie al antreprenorului, inclusiv existenţa fizică a resurselor necesare îndeplinirii programului transmis;

c) verifică ritmul execuţiei lucrărilor;

d) verifică respectarea calităţii echipamentelor, materialelor şi metodele de punere în operă ale acestora;

e) respinge echipamentele, materialele sau lucrările care se dovedesc a nu fi în conformitate cu prevederile contractului de execuţie lucrări;

f) participă la efectuarea testelor şi la verificarea lucrărilor ajunse în faze determinante;

g) măsoară cantităţile de lucrări reale executate şi le evaluează în conformitate cu prevederile contractului de execuţie lucrări;

h) îşi dă consimţământul asupra documentelor antreprenorului sau le respinge motivat; i) se asigură de corectitudinea datelor şi detaliilor din jurnalul de şantier;

j) emite modificări în conformitate cu prevederile contractului de execuţie lucrări;

k) emite certificate de plată în conformitate cu prevederile contractului de execuţie lucrări;

l) emite Decizii în conformitate cu prevederile contractului de execuţie lucrări;

m) analizează revendicările antreprenorului şi ale beneficiarului;

n) asistă beneficiarul în cadrul procedurii de recepţie la terminarea lucrărilor şi de recepţie finală;

(6) Pentru realizarea serviciilor de dirigenţie de şantier la cele mai înalte standarde, Prestatorul va indeplini urmatoarele obligatii:

**A. În perioada execuţiei lucrărilor**

a) urmăreste realizarea construcţiei în conformitate cu prevederile autorizaţiei de construire, ale proiectelor, caietelor de sarcini şi ale reglementărilor tehnice în vigoare;

b) verifică existenţa documentelor de certificare a calităţii produselor pentru construcţii, respectiv corespondenţa calităţii acestora cu prevederile cuprinse în proiecte;

c) supervizare/inspecţie adecvata a lucrărilor remediate/executate în cadrul perioadei de notificare pentru defecte (perioadei de garanţie);

d) interzice utilizarea produselor pentru construcţii fara certificate de conformitate, declaraţii de conformitate sau agrement tehnic;

e) interzice utilizarea de procedee şi echipamente noi, neagrementate tehnic sau cu agremente tehnice la care avizul tehnic a expirat;

f) verifică respectarea tehnologiilor de execuţie, aplicarea corectă a acestora în vederea asigurării nivelului calitativ prevăzut în documentaţia tehnică şi în reglementările tehnice;

g) verifică respectarea "Planului calităţii", a procedurilor şi instrucţiunilor tehnice pentru lucrarea respectivă;

h) interzice executarea de lucrări de către personal necalificat pentru genul de lucrări pe care le executa;

i) participă la verificarea lucrărilor ajunse în faze determinante;

j) efectuează verificările prevăzute în reglementările tehnice, semnează şi ştampilează documentele întocmite ca urmare a verificărilor, respectiv procese-verbale în faze determinante, procese-verbale de recepţie calitativă a lucrărilor ce devin ascunse etc.;

k) transmite către proiectant, prin intermediul investitorului, sesizările proprii sau ale participanţilor la realizarea construcţiei privind neconformităţile constatate pe parcursul execuţiei;

l) informează operativ investitorul privind deficienţele calitative constatate, în vederea dispunerii de măsuri şi, după caz, propun oprirea lucrărilor;

m) urmăreste respectarea de către executant a dispoziţiilor şi/sau a măsurilor dispuse de proiectant/de organele abilitate;

n) verifică, în calitate de reprezentant al beneficiarului, respectarea prevederilor legale în cazul schimbării soluţiilor tehnice pe parcursul execuţiei lucrărilor;

o) acceptă în situaţiile de lucrări prezentate de către constructor, numai cantităţi real executate în teren şi de calitate corespunzătoare;

p) anunţă ISC privind oprirea/sistarea executării lucrărilor de către investitor/beneficiar pentru o perioadă mai mare de timp, exceptând perioada de timp friguros, şi verifică punerea în siguranţă a construcţiei, conform proiectului;

q) anunţă ISC privind reluarea lucrărilor la investiţiile la care a fost oprită/sistată executarea lucrărilor de către investitor/beneficiar pentru o perioadă mai mare de timp, exceptând perioada de timp friguros;

r) preiau documentele de la constructor şi proiectant şi completează cartea tehnică a construcţiei cu toate documentele prevăzute de reglementările legale;

s) revizuirea si consecutiv aplicarea de instrucţiuni corective la documentele constructorului pentru a asigura conformitatea totala cu contractul de lucrări.

t) verifica respectarea Planului calităţii, a procedurilor si instrucţiunilor tehnice pentru lucrarea respectiva (incluzând plan de inspecţie, proceduri de inspecţie, plan de calitate, tehnologia de lucru si de asemenea proceduri de calitate si sănătate si siguranţa a muncii in şantier).

u) sprijină, daca este cazul, Beneficiarul si Constructorul in obţinerea aprobărilor necesare, licenţe si permise în conformitate cu legea romana;

v) monitorizează îndeaproape progresul lucrărilor si aduce la cunoştinţa Beneficiarului la timp, prin UIP, orice posibile probleme care pot interveni si afecta realizarea obiectivelor proiectului;

w) iniţiază si conduce şedinţe de şantier si şedinţe de progres lunare; pregăteşte si emite imediat procesele verbale ale şedinţelor asigurandu-se ca toate problemele care apar sunt rezolvate rapid, conform si eficient.

x) solicita teste si încercări de laborator si şantier, suficiente numeric pentru a verifica conformitatea materialelor si echipamentelor si de asemenea lucrările terminate. Certifica împreuna cu autorităţile de control privind calitatea în construcţii, conformitatea calităţii lucrărilor de construcţie cu legislaţia in vigoare si prevederile contractuale;

y) instruieşte Constructorul referitor la ajustări, specificaţii, lucrări sau programe de lucrări, care sunt necesare pentru punerea în funcţiune a lucrărilor, de dorit in timpul execuţiei lucrărilor de construcţii, sau ulterior;

z) consiliază Beneficiarul asupra cailor posibile de a reduce cheltuielile proiectului, pentru a scădea timpul de execuţie sau pentru îmbunătăţirea calităţii lucrărilor.

aa) avizează dispoziţiile de şantier ce devin necesare si temeinic justificate pentru implementarea Contractului; analizează eventualele propuneri ale Constructorului pentru emiterea dispoziţiilor de şantier. Aprobarea Beneficiarului este obligatorie pentru orice dispoziţie de şantier, Prestatorul trebuie sa o trimită la Beneficiar pentru aprobarea unei dispoziţii de şantier, care sa evidenţieze: nevoia pentru dispoziţie, recomandarea Prestatorului;

bb) negociază cu Constructorul asupra dispoziţiilor si ajustărilor si face recomandări scrise către Beneficiar asupra ratelor si preturilor pentru oricare articole de lucrări neprevăzute;

cc) efectuează inspecţiile necesare de recepţie împreuna cu reprezentanţii Beneficiarului, pregăteşte si întocmeşte documentaţia aferenta recepţiei, lista remedieri si alte documente conform condiţiilor contractuale;

dd) participa si consemnează testele tehnologice executate de către Constructor si aproba conformitatea componentelor de construcţii realizate, cu documentele de licitaţie si oferta Constructorului; consiliază asupra oricăror revendicări sau dispute contractuale si probleme care apar in timpul lucrărilor, si previne situaţiile ce generează întârzieri ale execuţiei oricând este posibil; controlează, aproba si participa la instructajul si pregătirea personalului Constructorului in conformitate cu cerinţele Contractului de lucrări;

ee) primeşte si analizează cerinţele de plata ale Constructorului pentru emiterea certificatelor interimare de plata, verifica si determina conformitatea cantitativa, calitativa si valorica a lucrărilor in concordanta cu Contractul de lucrări. Certificarea va fi făcută luând în considerare: prevederile Contractului de lucrări si alte instrucţiuni emise si/sau prevederi legislative;

ff) furnizează Beneficiarului asistenta permanenta pentru orice alta problema legata de implementarea Contractului prin telefon/fax/e-mail, incluzând orice rapoarte ad-hoc la cerere. Vor fi programate, de asemenea, întâlniri de informare cu Beneficiarul si instituţiile implicate in implementarea proiectului;

gg) organizează un sistem de arhivare (electronic si pe hârtie) pentru a urmări progresul lucrărilor. Toate documentele si comunicările legate de program vor fi menţinute in conformitate deplina atât cu cerinţele instituţiilor financiare cat si cu cerinţele legii romaneşti la finalizarea contractului, prestatorul va transfera toate materialele de arhiva, Beneficiarului.

**B)** **La recepţia lucrărilor -** după terminarea lucrărilor, prestatorul va inspecta toate lucrările periodic pentru a asigura o monitorizare corespunzătoare a performantelor lucrărilor de-a lungul perioadei de notificare pentru defecte, obligatiile specifice pentru recepţia lucrărilor fiind:

a) asigură secretariatul comisiei de recepţie la terminarea lucrărilor şi întocmeşte actele de recepţie; întocmeşte si prezintă Referatele pe specialităţi cu privire la modul în care a fost executată lucrarea; participarea la rezolvarea eventualelor dispute in conformitate cu condiţiile contractului si urmăreşte soluţionarea obiecţiilor cuprinse in anexele la procesul verbal de recepţie la terminarea lucrărilor si îndeplinirea recomandărilor comisiei de recepţie;

b) inspecţii curente (cel puţin de doua ori pe an) in timpul perioadei de notificare pentru defecte (perioada de garanţie a lucrărilor). Organizează teste împreuna cu Constructorul in timpul perioadei de notificare pentru defecte furnizând date despre parametrii specifici obiectivelor de construcţii; verificare adecvata a lucrărilor remediate/executate in cadrul perioadei de notificare pentru defecte (perioadei de garanţie);

c) emiterea de certificat de execuţie la sfârşitul perioadei de notificare pentru defecte;

d) pregăteşte Raportul final de supervizare având in vedere finalizarea lucrărilor de construcţie conform cu cerinţele si obiectivele stabilite;

e) preda către investitor actele de recepţie şi cartea tehnică a construcţiei conform legislaţiei în vigoare; va respecta şi îndeplini orice sarcină sau instrucţiune apărută pe parcursul derulării contractului de supervizare şi a celui de execuţie lucrări, dispusă de beneficiar sau finanţator;

f) va întocmi manualul de supervizare, care va cuprinde şi toate formularele documentelor menţionate în prezentul caiet de sarcini;

g) va participa la toate fazele privind realizarea lucrărilor de construcţie, în limitele stabilite prin reglementările tehnice şi condiţiile contractuale;

h) va reprezenta beneficiarul în relaţia cu organismele de control abilitate în acest sens (Curtea de Conturi, Inspectoratul de Stat în Construcţii, etc);

i) va asigura, în relaţia cu proiectantul, elaborarea dispoziţiilor de şantier, a notelor de constatare, a notelor de renunţare şi a notelor de comandă suplimentară, corectitudinea acestora şi va verifica cantităţile rezultate;

j) aferent notelor de constatare, lucrările prevăzute prin dispoziţii de şantier, notele de comandă suplimentară, notele de renunţare vor fi considerate acceptate numai după aprobarea acestora de către beneficiar;

k) urmăreşte şi certifică executarea lucrărilor din punct de vedere fizic, cantitativ, calitativ şi valoric, şi certifică legalitatea, necesitatea, oportunitatea, realitatea şi exactitatea operaţiunilor supuse decontării, numai în corelare cu proiectul tehnic şi cu respectarea actelor normative în vigoare;

l) este responsabil şi îşi asumă răspunderea financiară în faţa beneficiarului în următoarele circumstanţe:

1. lucrările sunt semnificativ întârziate şi astfel de întârzieri puteau fi evitate prin implicarea sub orice formă şi prin acţiunea supervizorului;
2. calitatea lucrărilor este sub cerinţele contractului şi supervizorul ar fi putut s-o îmbunătăţească (prin acţiuni de verificare sau în oricare modalitate de exercitare a atribuţiilor specifice);
3. pe parcursul perioadei de garanţie sunt constatate defectiuni/deficiente/neconformităţi faţă de cerinţele contractului, iar acestea ar fi putut fi evitate prin directa implicare a supervizorului în oricare modalitate de exercitare a atribuţiilor acestuia;
4. se descoperă nereguli imputabile prestatorului, iar acestea conduc la prejudicii financiare înregistrate de beneficiar (corecţii financiare, cheltuieli neeligibile, etc). Prestatorul va suporta toate daunele financiare produse beneficiarului din neexecutarea sau executarea necorespunzătoare a obligaţiilor supervizorului.

m) dirigintele de şantier are responsabilitatea urmăririi realizării lucrărilor din punct de vedere tehnic, pe tot parcursul execuţiei acestora si admiterea la plata numai a lucrărilor corespunzătoare din punct de vedere cantitativ si calitativ.

9.2 - Prestatorul va prezenta experții care vor lucra in cadrul contractului in funcție de profilurile identificate, in sensul ca aceștia trebuie sa corespunda cu activitățile specifice pe întreaga perioada de derulare a activităților. In cazurile in care înlocuirea unui expert este necesara, prestatorul are obligația de a propune achizitorului spre aprobare, ca înlocuitor, un expert care are cel puțin aceleași aptitudini, calificări si același nivel de experiența profesionala ca expertul înlocuit, in termen de 5 zile de la intervenția situației care necesita înlocuirea expertului respectiv.

9.3 - Prestatorul va asigura în mod continuu, până la finalizarea proiectului, prezenţa diriginţilor de şantier sau a altor specialişti pe care este necesar a-i implica (inginer asigurare calitate, coordonator SSM, etc.), la locul de execuţie a lucrărilor.

9.4 - In timpul perioadei de prestare a activității de supervizare a execuției lucrărilor (inclusiv perioada de garanție), prestatorul va fi prezent în permanență (în intervalele orare în care executantul desfășoară activități) pe șantier. De asemenea, se solicită și prezența sa regulată la sediul achizitorului, pentru a participa la întâlniri și pentru a asigura asistență de specialitate beneficiarului în relațiile cu organele de control și cu alți factori implicați.

9.5 - Prestatorul are obligația de a întocmi următoarele ***Livrabile – Rapoarte*** legate de derularea contractului de servicii de dirigenție de șantier:

1) Raport final la terminarea lucrărilor va fi prezentat comisiei de recepţie la terminarea lucrărilor şi va cuprinde referatele pe specialităţi întocmite de diriginţii de şantier cu privire la modul în care au fost executate lucrările, detalii şi explicaţii asupra desfăşurării contractului de execuţie lucrări, precum şi modul în care antreprenorul şi-a îndeplinit obligaţiile contractuale.

2) Raport final după perioada de garanţie a lucrărilor - va fi prezentat comisiei de recepţie finală la momentul emiterii procesului verbal de recepţie finală şi va cuprinde modul de comportare a lucrărilor în perioada de garanţie, precum şi defectele apărute şi modul în care s-a efectuat remedierea acestora şi va formula recomandări cu privire la urmărirea specială a anumitor lucrări sau părţi de lucrări în perioada post­garanţie.

3) Prestatorul are obligaţia de a verifica Jurnalul de Şantier al lucrării şi de a înregistra zilnic toate informaţiile relevante care ar putea, la un moment dat, să se dovedească foarte utile pentru rezolvarea problemelor de orice natură sau pentru rezolvarea reclamaţiilor ce ar putea apărea cu privire la execuţia lucrărilor.

Prestatorul va înregistra în Jurnalul de Şantier cu acurateţe următoarele date şi informaţii:

-lucrările executate şi locaţia exactă;

-echipamentele, materialele şi forţa de muncă utilizate; condiţiile meteorologice;

evenimentele apărute;

- defecţiunile apărute la echipamente şi utilaje;

- orice alţi factori generali sau particulari care ar putea afecta desfăşurarea execuţiei lucrărilor.

9.6 - Obligatiile si raspunderile coordonatorului in materie de securitate si sanatate in munca sunt:

a) să coordoneze aplicarea principiilor generale de prevenire şi de securitate la alegerea soluţiilor tehnice şi/sau organizatorice în scopul planificării diferitelor lucrări sau faze de lucru care se desfăşoară simultan ori succesiv şi la estimarea timpului necesar pentru realizarea acestor lucrări sau faze de lucru;

b) să coordoneze punerea în aplicare a măsurilor necesare pentru a se asigura că angajatorii şi, dacă este cazul, lucrătorii independenţi respectă principiile prevăzute la art.56, într-un mod coerent şi responsabil, şi aplică planul de securitate şi sănătate prevăzut la art.54 lit. b) din Hotararea 300/2006 privind cerinţele minime de securitate şi sănătate pentru şantierele temporare sau mobile;

c) să adapteze sau să solicite să se realizeze eventuale adaptări ale planului de securitate şi sănătate prevăzut la art. 54 lit. b) şi ale dosarului de intervenţii ulterioare prevăzut la art. 54 lit. c), din acelasi act normativ, în funcţie de evoluţia lucrărilor şi de eventualele modificări intervenite;

d) să organizeze cooperarea între angajatori, inclusiv a celor care se succed pe şantier, şi coordonarea activităţilor acestora, privind protecţia lucrătorilor, prevenirea accidentelor şi a riscurilor profesionale care pot afecta sănătatea lucrătorilor, informarea reciprocă şi informarea lucrătorilor şi a reprezentanţilor acestora şi, dacă este cazul, informarea lucrătorilor independenţi;

e) să coordoneze activităţile care unnăresc aplicarea corectă a instrucţiunilor de lucru şi de securitate a muncii;

f) să ia măsurile necesare pentru ca numai persoanele abilitate să aibă acces pe şantier;

g) să stabilească, în colaborare cu antreprenorul, măsurile generale aplicabile şantierului;

h) să ţină seama de toate interferenţele activităţilor din perimetrul şantierului sau din vecinătatea acestuia;

i) să stabilească, împreună cu antreprenorul, obligaţiile privind utilizarea mijloacelor de protecţie colectivă, instalaţiilor de ridicat sarcini, accesul pe şantier;

j) să efectueze vizite comune pe şantier cu fiecare antreprenor sau subantreprenor, înainte ca aceştia să redacteze planul propriu de securitate şi sănătate;

k) să avizeze planurile de securitate şi sănătate elaborate de antreprenori şi modificările acestora.

9.7 - Prestatorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate

intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**10. *Obligaţiile principale ale achizitorului***

10.1 - Achizitorul se obligă să recepţioneze serviciile prestate în termenul convenit.

10.2 **-** Achizitorul va efectua plata către prestator si se va face in termen de maxim 30 de zile de la data primirii facturii, astfel încât sa fie respectate prevederile art. 6 alin.(1) din Legea 72/2013 privind masurile pentru combaterea întârzierii in executarea obligațiilor de plata a unor sume de bani rezultând din contracte încheiate intre profesioniști si intre aceștia si autoritățile contractante.

10.3 – Plățile se vor efectua numai după semnarea proceselor verbale de recepție a rapoartelor si reprezintă valorile maxime pe care autoritatea contractanta le poate deconta pe baza documentelor justificative avansate (facturi, orice alt document justificativ relevant).

* 1. – Plata serviciilor prestate se va efectua in baza următoarelor documente justificative: - Factura fiscala întocmita in conformitate cu prevederile legale;

- Procese verbale de recepție a rapoartelor, semnate de parți.

**11. *Sancţiuni pentru neindeplinirea culpabilă a obligaţiilor***

11.1–(1) În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din contract, pentru fiecare zi de intarziere.

(2) – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

11.2 - În cazul în care achizitorul nu onorează facturile în termenul prevazut de art. 10.2, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

11.3 – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 10.2, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

11.4 - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

11.5 - *Pact comisoriu*: (1) In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

(2) In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

(3) In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

(4) In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

***Clauze specifice***

**12. Garanţia de bună execuţie a contractului**

12.1 – (1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) - Garantia de buna executie se constituie de catre prestator in scopul asigurarii achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile prestatorului, precum si in cazul prejudiciilor produse in realizarea obiectului contractului, din vina prestatorului ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, prestatorul este obligat sa-l despagubesca pe achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) Dovada constituirii garantiei de buna executie se va face in termen de maxim 5 zile lucratoare de la data semnarii contractului.

(6) In cazul neindeplinirii obligatiei prevazute la alineatele precedente achizitorul are dreptul de a aplica sanctiunea instituita de art.11.5.

12.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (4).

12.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

12.4 - Achizitorul se obligă să restituie garanţia de bună execuţie prestatorului in termen de 14 zile de la data emiterii raportului final de supervizare/expirarea duratei de garantie acordata lucrarilor executate, daca nu a ridicat pana la acea data pretentii asupra ei.

**13*. Alte resposabilităţi ale prestatorului***

13.1 - (1) Prestatorul are obligaţia de a presta serviciile prevăzute în contract cu  
profesionalismul şi promptitudinea cuvenite angajamentului asumat şi în conformitate cu propunerea sa tehnică.

(2) Prestatorul se obligă să supravegheze prestarea serviciilor, sa asigure resursele umane, materialele, instalaţiile, echipamentele şi orice alte asemenea, fie de natura provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

13.2 - Prestatorul este pe deplin responsabil pentru prestarea serviciilor în conformitate cu termenul de prestare convenit. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

13.3 – Prestatorul se obliga sa emita factura cel tarziu pana in cea de-a 15-a zi a lunii urmatoare celei in care s-a prestat serviciul (conform art. 319 alin.16 Cod Fiscal).

**14. *Alte responsabilităţi ale achizitorului***

14.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicita şi pe care le considera necesare îndeplinirii contractului.

**15*. Recepţie şi verificări***

15.1 – Achizitorul prin reprezentantii sai imputerniciti, are dreptul de a verifica modul de prestare a serviciilor pentru a stabili conformitatea lor cu specificatiile tehnice si prevederile din propunerea tehnică şi din Caietul de sarcini.

**16*. Incepere, finalizare, întârzieri, sistare***

16.1- (1) Prestatorul are obligaţia de a începe prestarea serviciilor în timpul cel mai scurt posibil de la semnarea contractului de catre ambele parti.

(2) In cazul în care prestatorul suferă întârzieri şi/sau suportă costuri suplimentare, datorate în exclusivitate achizitorului părţile vor stabili de comun acord:

a) prelungirea perioadei de prestare a serviciului, şi

b) totalul cheltuielilor aferente, dacă este cazul, care se vor adaugă la preţul  
contractului.

16.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) In cazul în care:

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

16.3 - Dacă pe parcursul îndeplinirii contractului, prestatorul nu respectă termenul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

16.4 - In afara cazului în care achizitorul este de acord cu o prelungire a termenului de prestare, orice întârziere în îndeplinirea contractului dă dreptul achizitorului de a solicita penalităţi prestatorului.

**17. *Ajustarea preţului contractului***

17.1 - Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

**18. *Amendamente***

18.1 - Părţile contractante au dreptul, pe durata derulării contractului, de a conveni modificarea clauzelor contractuale, prin act adiţional, numai cu respectarea dispozitiilor art.221 din Legea nr.98/2016 privind achizitiile publice, cu modificarile si completarile ulterioare.

**19. *Subcontractanţi***

19.1 - Prestatorul are obligaţia de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

19.2 - (1) Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

(2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

19.3 - (1) Prestatorul este pe deplin răspunzător faţă de achizitor de modul în care îndeplineşte contractul.

(2) Subcontractantul este pe deplin răspunzător faţă de prestator de modul în care îşi îndeplineşte partea sa din contract.

(3)Prestatorulare dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

19.4 - Prestatorul poate schimba oricare subcontractant numai dacă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată achizitorului**.**

19.5 – Prestatorul are dreptul de a implica noi subcontractanti, pe durata executarii contractului, cu conditia ca nominalizarea acestora sa nu reprezinte o modificare substantiala a contractului, in conditiile art. 221 din Legea nr. 98/2016, cu modificarile si completarile ulterioare.

19.6 – Pe parcursul derularii contractului, prestaorul are dreptul de a inlocui subcontractantii, sau de a introduce noi subcontractanti **cu acordul autoritatii contractante**, in urmatoarele situatii:

a) inlocuirea subcontractantilor nominalizati in oferta si ale caror activitati au fost indicate in oferta ca fiind realizate de subcontractanti;

b) declararea unor noi subcontractanti ulterior semnarii contractului de achizitie publica in conditiile in care lucrarile/serviciile ce urmeaza a fi subcontractate au fost prevazute in oferta fara a se indica initial optiunea subcontractarii acestora;

c) renuntarea/retragera subcontractantilor din contractul de achizitie publica.

19**.**7 **–** Noii subcontractanti au obligatia de prezenta o declaratie pe proprie raspundere prin care isi asuma respectarea prevederilor caietului de sarcini si a propunerii tehnice depusa de catre contractant la oferta, aferenta activitatii supuse subcontractarii.

19.8 **–** Autoritatea contractanta are obligatia de a solicita prezentarea contractelor incheiate intre prestator si subcontractantii declarati ulterior, care sa contina obligatoriu, cel putin urmatoarele:

a) activitatile ceurmeaza a fi subcontractate;

b) numele, datele de contact, reprezentantii legali ai noilor subcontractanti;

c) valoarea aferenta prestatiilor noilor subcontractanti.

19.9 **–** Contractele prezentate conform punctului 19.8 vor fi in concordanta cu oferta si vor fi anexa la prezentul contract.

19.10 **–** Autoritatea contractanta va efectua plati direct catre subcontractant/ subcontractantii care isi exprima optiunea in acest sens, printr-o instiintare, doar atunci cand prestatia acestora este confirmata prin documente ageate de toate cele trei parti, respectiv autoritatea contractanta, executant si subcontracatant, sau de autoritatea contractanta si subcontractant atunci cand, in mod nejustificat, executantul blocheaza confirmarea obligatiilor asumate de subcontractant.

19.11 **–** Subcontractantul/subcontractantii isi exprima optiunea de a fi platit/platiti direct de catre autoritatea contractanta, la momentul incheierii contractului de achizitie publica, sau la momentul introducerii acestora in contractul de achizitie publica.

19.12 **–** Dispozitiile prevazute la art. 19.10 si art. 19.11 nu diminueaza raspunderea prestatorului in ceea ce priveste modul de indeplinire a prezentului contract de achizitie publica.

19.13 - Subcontractantul/subcontractantii au obligatia elaborarii planului/planurilor proprii de securitate si sanatate in munca in cel mult 30 de zile de la data incheierii contractului cu executantul.

***20. Obligatiile tertului sustinator***

20.1 – (1) In cazul in care prestatorul întâmpina dificultăţi sau este ȋn imposibilitatea derulării contractului, pentru partea de contract pentru care a primit susţinere din partea terţului susţinător, acesta are obligaţia de a notifica achizitorul, in scris, in termen de 5 zile de la data la care constata acest fapt.

a) In cazul in care prestatorul nu notifica Achizitorul cu privire la faptul că întâmpină dificultăţi sau se afla ȋn imposibilitatea derulării contractului, Achizitorul are dreptul de a stabili dacă prestatorul întâmpina dificultăţi sau se afla ȋn imposibilitatea derulării contractului pentru partea de contract pentru care a primit susţinere din partea terţului.

b) Achizitorul are dreptul de a notifica terţul susţinător cu privire la faptul că prestatorul ȋntȃmpină dificultăţi sau este ȋn imposibilitatea derulării contractului pentru partea de contract pentru care a primit susţinere din partea terţului susţinător si ca terţul este chemat să ducă la îndeplinire contractul sau acea parte a contractului ce face obiectul Angajamentului ferm de susţinere.

c) Ḯn cazul în care Prestatorul ȋntȃmpină dificultăţi sau este ȋn imposibilitatea derulării contractului pentru partea de contract pentru care a primit susţinere din partea terţului susţinător, terţul susţinător se obligă să asigure îndeplinirea completă şi reglementara a obligaţiilor contractuale prin implicarea sa directă pentru acea parte a Contractului pentru care prestatorul a primit susţinere din partea terţului susţinător. In acest sens. Achizitorul, terţul susţinător si/sau prestatorul, pot incheia un Act Adiţional la Contract sau o înţelegere scrisă prin care acestea convin, fără a fi limitative, următoarele:

i. terţul susţinător va duce la indeplinire contractul sau acea parte a contractului ce face obiectul Angajamentului ferm de susţinere.

ii. prevederile contractului încheiat intre prestator şi Achizitor vor deveni aplicabile terţului susţinător.

(2) Terţul susţinător are obligaţia de a se mobiliza in termen de 20 de zile de la data semnării Actului Adiţional la Contract sau al Înţelegerii scrise in forma autentica şi de a prelua si a duce la ȋndeplinire contractul sau acea parte a contractului ce face obiectul Angajamentului ferm de susţinere.

20.2 - Achizitorul va urmări orice pretenţie la daune pe care Prestatorul ar putea sa o aiba împotriva terţului susţinător pentru nerespectarea obligaţiilor asumate prin angajamentul ferm de susţinere. Terţul susţinător răspunde pentru prejudiciile cauzate Achizitorului ca urmare a nerespectarii obligaţiilor prevăzute in angajamentul ferm de susţinere, acesta din urma având posibilitatea de acţiune directă împotriva terţului susţinător.

**21. Situatii in care va opera modificarea contractului**

**21.1** Modificarea contractului in cursul perioadei sale de valabilitate este considerata substantiala atunci cand, prin aceasta modificare, contractul devine substantial diferit fata de cel incheiat initial, respectiv atunci cand este indeplinita una din urmatoarele conditii:

a) modificarea introduce condiţii care, dacă ar fi fost incluse în procedura de atribuire iniţială, ar fi permis acceptarea unei alte oferte decât cea acceptată iniţial sau ar fi atras şi alţi participanţi la procedura de atribuire;

b) modificarea schimbă echilibrul economic al contractului de servicii în favoarea contractantului într-un mod care nu a fost prevăzut în contractul de achiziţie initial;

c) modificarea extinde în mod considerabil obiectul contractului;

**21.2** Contractul de achiziţie publică va fi modificat, fără organizarea unei noi proceduri de atribuire, în următoarele situaţii:

a) atunci când contractantul cu care autoritatea contractantă a încheiat iniţial contractul de servicii este înlocuit de un nou contractant, în una dintre următoarele situaţii: drepturile şi obligaţiile contractantului iniţial rezultate din contractul de achiziţie publică sunt preluate, ca urmare a unei succesiuni universale sau cu titlu universal în cadrul unui proces de reorganizare, inclusiv prin fuziune sau divizare, de către un alt operator economic care îndeplineşte criteriile de calificare şi selecţie stabilite iniţial, cu condiţia ca această modificare să nu presupună alte modificări substanţiale ale contractului de achiziţie publică şi să nu se realizeze cu scopul de a eluda aplicarea procedurilor de atribuire prevăzute de prezenta lege;

b) atunci când modificările, indiferent de valoarea lor, nu sunt substanţiale;

**21.3** Achizitorul va avea dreptul de a uza oricand de toate prevederile art 221 din legea 98/2016, cu modificarile si completarile ulterioare.

**22. *Cesiunea***

22.1–Prestatorul are obligaţia de a nu transfera total sau parţial obligaţiile sale, asumate prin prezentul contract.

22.2Prestatorul poate cesiona doar creanţele născute din prezentul contract si numai dupa obtinerea acceptului scris al achizitorului, obligaţiile născute rămânând în sarcina părţilor contractante astfel cum au fost stipulate şi asumate iniţial. Cesiunea se poate efectua doar în condiţiile prevăzute de dispoziţiile Codului Civil.

**23. *Forţa majoră***

23.1 - Forţa majoră este constatată de o autoritate competentă.

23.2 - Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

23.3 - Indeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

23.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

23.5 - Dacă forţa majoră acţionează sau se estimează ca va acţiona o perioadă mai mare de 3 luni, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretindă celeilalte daune-interese.

***24. Incetarea contractului***

24.1 Contractul inceteaza de drept:

a) prin implinirea duratei pentru care a fost incheiat, conform art.6;

b) in cazul falimentului executantului, conform art.11.5;

c) in caz de forta majora conform art.23.5;

d) in caz de reziliere a contractului, in situatiile si conditiile prevazute in acesta;

e) prin acordul partilor, in conditiile legii.

**25. *Soluţionarea litigiilor***

25.1 - Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

25.2 - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze, de către instanţele judecătoreşti competente de la sediul achizitorului.

**26. *Limba care guvernează contractul***

26.1 - Limba care guvernează contractul este limba română.

**27. *Comunicări***

27.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii cât şi în momentul primirii.

27.2 - Comunicările între părţi se pot face şi prin telefon, fax, cu  
condiţia confirmării în scris a primirii comunicării.

**28*. Legea aplicabilă contractului***

28.1 - Contractul va fi interpretat conform legilor din România.

Părţile au înţeles să încheie prezentul contract astazi........................, în doua exemplare, câte unul pentru fiecare parte.

**Achizitor, Prestator,**

**MUNICIPIUL PLOIESTI**

**PRIMAR,**